PATVIRTINTA

 Laikinosios turto nuomos

 konkurso komisijos 2022 m. birželio 15 d.

 protokolu Nr. 1

**TURTO NUOMOS VIEŠO KONKURSO BŪDU ORGANIZAVIMO SĄLYGOS**

**I SKYRIUS**

**BENDROSIOS NUOSTATOS**

1. Turto valdytojas – Lietuvos sporto centras, kodas 188600743, adresas Ozo g. 39B, Vilnius (toliau – LSC), priėmė sprendimą išnuomoti patikėjimo teise valdomas negyvenamąsias patalpas, kurias charakterizuojantys duomenys pateikti šių Sąlygų 4 punkte.
2. Valstybės nekilnojamojo turto viešasis nuomos konkursas (toliau – Konkursas) vykdomas vadovaujantis Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos” (toliau – Aprašas) ir šiomis Sąlygomis. Konkursą organizuoja ir vykdo LSC direktoriaus 2022 m. birželio 13 d. įsakymu Nr. V-40 „Dėl valstybės nekilnojamojo turto nuomos viešojo konkurso būdu“ sudaryta laikinoji turto nuomos konkurso komisija (toliau – komisija).
3. Pateikdamas pasiūlymą, Konkurso dalyvis sutinka su visais Konkurso Sąlygose nustatytais reikalavimais ir sąlygomis, įskaitant pateiktas nuomos sutarties esmines sąlygas, bei atsisako taikyti kitas, dokumentuose nenumatytas, sąlygas. Konkurso dalyviai privalo atidžiai perskaityti visas Konkurso Sąlygas, reikalavimus, formas, jos priedus, nuomos sutarties sąlygas ir jų laikytis.

**II SKYRIUS**

**KONKURSO OBJEKTAS**

1. LSC išnuomoja patikėjimo teise valdomą valstybės nekilnojamąjį turtą –negyvenamąsias patalpas (toliau – Patalpos) (Nekilnojamojo turto registro Nr. 44/859056, pastatas pažymėtas plane 2D1m, unikalus numeris 1991-0013-9017, bendras plotas – 53,51 kv. m, esančias D. Poškos g. 3, Kaunas). Patalpų planas pridedamas (3 priedas). Bendras patalpų plotas – 53,51 m2.
2. Nuomojamų patalpų paskirtis – gydymo veiklos vykdymas.
3. Suinteresuoti asmenys (fiziniai ir juridiniai asmenys) iki pasiūlymų registravimo pradžios gali apžiūrėti Patalpas (**2022 m. birželio 27 - 28 d., nuo 9.00 iki 15.00 val., adresu Kaunas, D. Poškos g. 3, kontaktinis asmuo Liudmila Vedeniajeva, tel. +370 659 43812**).
4. Pradinis Patalpų nuompinigių dydis apskaičiuotas Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių, patvirtintų Lietuvos Respublikos finansų ministro 2014 m. rugsėjo 30 d. įsakymu Nr. 1K-306, nustatyta tvarka. Pradinis turto nuompinigių dydis yra 5.42 Eur (penki eurai, 42 ct) už vieną kv. m. be PVM per mėnesį, 6.56 Eur (šeši eurai, 59 ct) už vieną kv. m. su PVM per mėnesį.

Į siūlomą nuompinigių dydį nėra įtraukiami be nuompinigių kas mėnesį nuomininko mokėtini mokesčiai už suvartotą vandenį, šilumą, elektros energiją, nuotekų šalinimą, buitinių atliekų išvežimą, kiti su Patalpų eksploatavimu susiję mokesčiai.

1. Nuomininkas turi pateikti pasiūlymą visam 4 punkte nurodytam plotui. Plotai nuomininkams yra nedalomi ir atskirai nenuomojami.
2. Su Konkurso laimėtoju bus sudaroma Negyvenamųjų patalpų nuomos sutartis 3 (trejų) metų terminui, su galimybe Sutartį pratęsti dar 3 (trejiems) metams.
3. Patalpų nuomos sutarties sąlygos, įskaitant sąlygas dėl nuomos mokesčio mokėjimo tvarkos ir informacija apie delspinigius už nuomininko praleistą nuomos mokesčio mokėjimo terminą, yra aptariamos Negyvenamųjų patalpų nuomos viešojo konkurso sąlygų 2 priede.
4. Sąlygos ir pasiūlymas, kurio pagrindu konkurso dalyvis buvo pripažintas konkurso laimėtoju, yra sudėtinės su konkurso laimėtoju sudaromos sutarties dalys.
5. Konkurso dalyvių registravimo vieta – Lietuvos sporto centras, Ozo g. 39B, Vilnius, 201 kabinetas, kontaktinis asmuo Egidijus Balčiūnas tel. +370 698 19393, el. p.: sekretoriatas@lscentras.lt ir Vieslav Januškevič tel. +370 616 53 923, el. p.: sekretoriatas@lscentras.lt. Dalyviai registruojami ir vokai priimami darbo dienomis nuo **2022 m. liepos 5 d. iki 2022 m. liepos 7 d.** 16 val. 00 min. (darbo laiku 8.00 – 16.00 val.). Vėliau pateikti vokai nepriimami ir grąžinami juos pateikusiems asmenims.

**III SKYRIUS**

**KONKURSO DALYVIŲ KVALIFIKACINIAI REIKALAVIMAI**

1. Konkurse gali dalyvauti Aprašo 3 punkte išvardinti asmenys, pateikę Aprašo 16 p. nurodytus dokumentus.
2. Konkurso dalyvis turi atitikti šiuos minimalius kvalifikacinius reikalavimus ir kartu su paraiška privalo pateikti tai įrodančius dokumentus:

|  |  |  |  |
| --- | --- | --- | --- |
| **Eil. Nr.**  | **Kvalifikaciniai reikalavimai** | **Kvalifikacinių reikalavimų reikšmė** | **Kvalifikacinius reikalavimus įrodantys dokumentai** |
| 14.1. | Konkurso dalyvio veikla atitinka Konkurso Sąlygose nustatyto pobūdžio veiklą | Konkurso dalyvio, neatitinkančio šio reikalavimo, pasiūlymas atmetamas | Konkurso dalyvio įstatų (nuostatų) ar kito dokumento kopija patvirtinanti konkurso dalyvio teisę verstis atitinkama veikla |

**IV SKYRIUS**

**PASIŪLYMŲ RENGIMAS, PATEIKIMAS, KEITIMAS**

1. Konkurso dalyvis, pageidaujantis dalyvauti Konkurse, Sąlygų nustatyta tvarka pateikia LSC pasiūlymą. Konkurso dalyviai savo lėšomis padengia visas pasiūlymų parengimo ir pateikimo išlaidas.
2. Konkurso dalyviai privalo susipažinti su Sąlygomis, įskaitant visus Sąlygų priedus, ir atsako už tai, kad būtų pateikta visa informacija, reikalaujama Sąlygose, ir kad pateiktas pasiūlymas atitiktų Sąlygas.
3. Pateikdamas pasiūlymą Konkurso dalyvis sutinka su Sąlygomis ir patvirtina, kad jo pasiūlyme pateikta informacija yra teisinga.
4. Dokumentai Konkursui pateikiami Lietuvos Respublikos valstybine kalba.
5. Pasiūlymas turi būti pateikiamas raštu. Visi pasiūlymo dokumentai, kuriuos pasirašo (patvirtina) Konkurso dalyvis, turi būti pasirašyti (patvirtinti) Konkurso dalyvio, Konkurso dalyvio vadovo ar jo įgalioto asmens ir patvirtinti Konkurso dalyvio antspaudu, jeigu jis tokį turi. Jeigu pasiūlymo dokumentus pasirašo (patvirtina) Konkurso dalyvio ar jo vadovo įgaliotas asmuo, prie pasiūlymo turi būti pridėtas įgaliojimas, patvirtinantis teisę atstovauti Konkurso dalyviui. Atstovavimą patvirtinančiam dokumentui taikomi Lietuvos Respublikos civilinio kodekso reikalavimai.
6. Teikiamų dokumentų kopijų (nuorašų, išrašų) kiekvieno lapo tikrumas turi būti patvirtintas tikrumo žyma, kurią sudaro žodžiai „Kopija tikra“ („Nuorašas (Išrašas) tikras“), dokumento kopijos (nuorašo, išrašo) tikrumą tvirtinančio fizinio asmens, juridinio asmens vadovo ar juridinio asmens įgalioto asmens pareigų pavadinimas, parašas, vardas (vardo raidė) ir pavardė, data (toliau – tikrumo žyma) arba dokumentų kopijų (nuorašų, išrašų) lapai turi būti nuosekliai sunumeruoti, susiūti taip, kad nepažeidžiant susiuvimo nebūtų galima įdėti naujų lapų, išimti lapų arba juos pakeisti, ir paskutinio lapo antroje pusėje dokumentų kopijų (nuorašų, išrašų) tikrumas turi būti patvirtintas tikrumo žyma ir nurodytas susiūtų dokumentų kopijų (nuorašų, išrašų) bendras lapų skaičius.
7. Pasiūlymo dokumentuose negali būtų intarpų, ištrynimų, prirašymų ar parašymų ant viršaus.
8. Konkurso dalyvis pasiūlymą parengia ir pateikia pagal pateiktą formą (1 priedas):
	1. Užpildyta paraiškos forma;
	2. Konkurso dalyvio atitikimą kvalifikaciniams reikalavimams patvirtinantys dokumentai;
	3. Konkretus už nuomojamą nekilnojamąjį turtą siūlomas nuompinigių dydis.
9. Užpildytos paraiškos formą su atitinkamais priedais dalyvis deda į voką, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“. Jei dokumentai konkursui bus siunčiami paštu, minėtas vokas turi būti įdėtas į kitą voką ir adresatui siunčiamas registruotu laišku.
10. Kartu su voku konkurso dalyvis turi pateikti finansų įstaigos išduotą dokumentą, patvirtinantį, kad konkurso dalyvis sumokėjo pradinį įnašą:
	1. Konkurso dalyvio pradinio įnašo dydį sudaro trijų mėnesių pradinio Patalpų nuompinigių dydžio suma. Pradinis nuompinigių dydis **290,02** Eur x 3 = **870,06** Eur (aštuoni šimtai septyniasdešimt eurų, 06 ct) be PVM per mėnesį, **1052,76** Eur (vienas tūkstantis penkiasdešimt du eurai, 76 ct) su PVM per mėnesį.
	2. Pradinio įnašo suma pervedama į nekilnojamojo turto valdytojo sąskaitą AB Swedbankas LT397300010002456073.
	3. Pradinis įnašas turi būti sumokėtas prieš pateikiant konkursui reikiamą dokumentaciją.
	4. Konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai.
11. Asmenys konkurso dalyviais neregistruojami Aprašo 20 punkte įtvirtintais pagrindais (t. y. jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti valstybės turto, jeigu nurodyti trūkumai neištaisomi, kol dokumentai registruojami).
12. Konkurso dalyvis negali siūlyti kitokių, negu nurodyta Sąlygose, sutarties sąlygų, taip pat negali pateikti pasiūlymo su išlygomis ar pateikti alternatyvių pasiūlymų. Konkurso dalyviui pateikus pasiūlymą su išlygomis ar alternatyvų pasiūlymą, jo pasiūlymas ir alternatyvus (-ūs) pasiūlymas (-ai) atmetami.
13. Konkurso dalyviai registruojami valstybės nekilnojamojo turto viešojo nuomos konkurso dalyvių registracijos pažymoje (5 priedas), Aprašo 17 p. nustatyta tvarka.
14. Aprašo 19 p. nustatyta tvarka Konkurso dalyviui išduodamas Konkurso dalyvio registracijos pažymėjimas (6 priedas).

**V SKYRIUS**

**KONKURSO VYKDYMAS**

1. Komisijos posėdis Konkurso laimėtojui nustatyti vyks **2022 m. liepos 12 d. 10:00 val., adresu Ozo g. 39B, Vilnius 208 kab**.
2. Dalyvauti konkurse turi teisę įregistruoti konkurso dalyviai, turintys konkurso dalyvio registracijos pažymėjimą ir pateikę asmens tapatybę patvirtinantį dokumentą.
3. Komisijos pirmininkas leidžia atvykusiems Konkurso dalyviams ir/arba jų atstovams įsitikinti, kad vokai su paraiškomis yra nepažeisti. Tik tada jis atplėšia vokus, nepažeisdamas užklijavimo juostos.
4. Vokai atplėšiami Komisijos posėdyje. Konkursą laimi Konkurso dalyvis, paraiškoje nurodęs didžiausią nuompinigių sumą bei atitinkantis visus kvalifikacinius reikalavimus. Jeigu tokią pat sumą (didžiausią) pasiūlo keli Konkurso dalyviai, laimėtoju pripažįstamas dalyvis, anksčiau įregistruotas Konkurso dalyvių registracijos pažymoje bei atitinkantis visus kvalifikacinius reikalavimus.
5. Komisija, atplėšusi vokus su paraiškos forma (1 priedas), sudaro Konkurso dalyvių pasiūlymų eilę, atsižvelgdama į didžiausią pasiūlytų nuompinigių sumą. Tikrinami tik didžiausią nuompinigių sumą pasiūliusio Konkurso dalyvio kvalifikacinius reikalavimus įrodantys dokumentai. Komisijai nustačius, kad pateikti dokumentai atitinka kvalifikacinius reikalavimus, atitinkamas Konkurso dalyvis pripažįstamas Konkurso laimėtoju.
6. Paskelbti nuompinigių dydžiai yra įrašomi į protokolą. Eilėje pirmuoju įrašomas konkurso dalyvis, pasiūlęs didžiausią nuompinigių sumą.
7. Konkurso komisija atmeta pasiūlymą, jeigu:
	1. Konkurso dalyvis pateikė daugiau negu vieną pasiūlymą;
	2. Konkurso dalyvio paraiška neatitinka Sąlygų numatytų reikalavimų;
	3. Konkurso dalyvis neatitinka bent vieno Sąlygų III skyriuje nurodytų reikalavimų arba nepateikė reikalaujamų dokumentų, kurie pagrįstų atitikimą nurodytiems Sąlygų reikalavimams;
	4. nepateiktas Sąlygų 24 punkte nurodytas finansų institucijos dokumentas, patvirtinantis pradinio įnašo sumokėjimą arba sumokėtas pradinis įnašas yra mažesnis už privalomąjį įnašą arba pradinis įnašas pervestas ne į nurodytąją sąskaitą;
	5. siūlomas nuompinigių dydis yra mažesnis už minimalų nuompinigių dydį, nurodytą Sąlygose;
	6. pasiūlymas neatitinka kitų Sąlygose nustatytų reikalavimų.
8. Konkurso rezultatai įforminami protokolu, kurį pasirašo Komisijos pirmininkas ir Komisijos nariai. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.
9. Konkurso laimėtojas, neatvykęs į komisijos posėdį, apie Konkurso rezultatus informuojamas raštu ne vėliau kaip per 3 (tris) darbo dienas nuo komisijos protokolo pasirašymo dienos, jam išsiunčiamas pranešimas, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą, tačiau sutartis turi būti pasirašyta ne anksčiau kaip per 5 (penkias) darbo dienas ir ne vėliau kaip per 10 (dešimt) darbo dienų nuo protokolo pasirašymo dienos.
10. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka Sąlygų nustatytus kvalifikacinius reikalavimus, ir jis pasiūlo nekilnojamojo turto nuompinigių dydį, ne mažesnį už nustatytą pradinį nuompinigių dydį, Konkurso dalyvis pripažįstamas Konkurso laimėtoju.
11. Jeigu dalyvauti Konkurse neužsiregistruoja nė vienas dalyvis arba visi Konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi Sąlygų 13 punkte nurodyti dokumentai, Konkursas skelbiamas neįvykusiu.
12. Konkursą laimėjęs dalyvis nekilnojamojo turto nuomos sutartį privalo sudaryti ne vėliau nei 10 (dešimt) darbo dienų po Konkurso nugalėtojo paskelbimo.
13. Valstybės turto perdavimas įforminamas valstybės nekilnojamojo turto perdavimo ir priėmimo aktu (4 priedas).

**VI SKYRIUS**

**KITOS KONKURSO SĄLYGOS**

1. Pradinis Konkurso laimėtojo įnašas įskaitomas į nuompinigius. Kitiems Konkurso dalyviams sumokėtas įnašas grąžinamas Aprašo nustatyta tvarka. Jeigu Konkurso dalyvis, pripažintas laimėtoju, per Sąlygų 40 punkte terminą nesudaro nuomos sutarties, pradinis įnašas jam negrąžinamas.
2. Neatplėšti vokai su paraiškos forma bei priedais grąžinami Konkurso dalyviams.
3. Jeigu turto nuomos Konkurso laimėtojas arba jo atstovas neatvyko pasirašyti nuomos sutarties per 10 (dešimt) darbo dienų nuo protokolo pasirašymo dienos, Konkurso rezultatai Komisijos sprendimu anuliuojami ir Konkursas laikomas neįvykusiu.
4. Nuomos sutarties projektas pridedamas prie šių Sąlygų (2 priedas). Sudarant sutartį, nuomos sutarties pagrindinės sąlygos (kaina, laimėtojas, plotai ar kt.) nebus keičiamos.
5. Nuomos mokestis už nekilnojamąjį turtą turės būti sumokamas iki einamojo mėnesio 10 (dešimtos) dienos. Laiku nesumokėjęs nekilnojamojo turto valdytojui nuompinigių ir kitų nustatytų mokesčių, nuomininkas privalo mokėti 0,05 (penkių šimtųjų) procento dydžio delspinigius nuo laiku nesumokėtos sumos už kiekvieną uždelstą kalendorinę dieną.
6. Visi Sąlygų priedai yra neatsiejama jų dalis ir yra privalomi Konkurso dalyviams.

\_\_\_\_\_\_\_\_\_\_\_